*For mannsnavnet, se Anderson (fornavn).*

**Anderson Luís De Abreu Oliveira**, bedre kjent som **Anderson** (født 13. april 1988) er en brasiliansk fotballtrener og tidligere fotballspiller som er hovedtrener for den tyrkiske klubben Adana Demirspor U16-lag.

Han har tidligere spilt for Grêmio, Porto, Manchester United FC og ACF Fiorentina (lån).

Klubbkarriere
-------------

### Grêmio

Anderson begynte karrieren i Grêmio som juniorspiller, og i 2004 debuterte han for førstelaget. På fem kamper scoret han ett mål før han ble solgt til FC Porto.

### Porto

Neste stopp på veien var FC Porto hvor han debuterte i den portugisiske ligaen 5. mars 2006, og var dermed med på å vinne seriemesterskapet. Sesongen etter gjorde brasilianeren sin første kamp i UEFA Champions League i Portos første kamp i gruppespillet mot CSKA Moskva. Sesongen 2006/07 endte med et nytt seriemesterskap.

### Manchester United

Den 30. mai 2007 ble det bekreftet på Manchester Uniteds hjemmesider at klubben hadde kommet til enighet med Porto om å kjøpe Anderson for cirka £17 millioner britiske pund. 1. september 2007 var hans første kamp mot Sunderland på Old Trafford.

I juni 2007 fikk han innvilget arbeidstillatelse for å spille i England, og overgangen ble fullført 2. juli 2007 da det ble kjent at Anderson hadde skrevet under på en femårskontrakt med Manchester United. Anderson fikk ingen god start på sin United-karriere. Mange sa, inkludert Sir Alex Ferguson, at han lå ett år bak skjema. Etter noen kamper i ligacupen og noen reservelagskamper fikk han noen kamper som innbytter for førstelaget og gjorde sine saker bra. Han ble etter hvert en av de mest brukte spillerne i 2007/2008-sesongen. Han har blitt kåret til banens beste spiller i flere av de viktige kampene.

Anderson kom inn på overtid i ekstraomgangene i Champions League-finalen 2008 og scoret et av straffemålene som sørget for Champions League-seier til United. Anderson scoret sitt første mål i Audi Cup mot Boca Juniors på et frispark, men denne kampen var ikke offisiell. Han første offisielle mål kom mot Tottenham Hotspurs FC i ligaen.

### ACF Fiorentina

Den 17. januar 2014 ble det klart at Anderson dro på utlån til Serie A-klubben ACF Fiorentina, med opsjon på et fremtidig kjøp.

### Internacional

Den 3. februar 2015 forlot Anderson Manchester United på en fri overgang til den brasilianske klubben Internacional hvor han skrev under på en fireårskontrakt.

Landslagskarriere
-----------------

I april 2005, spilte Anderson for Brasil i det søramerikanske U-17-mesterskapet, og i oktober samme år vant han *Adidas Golden Ball* som er prisen for turneringens beste spiller under FIFA U-17 World Cup.

Anderson debuterte for A-landslaget den 27. juni 2007 i Brasils 2-0 tap for Mexico under gruppespillet i Copa América da han kom inn som innbytter. Han gjorde sin første kamp fra start for Brasil 1. juli mot Chile i den samme turneringen.

Meritter
--------

* Premier League (4): 2007/08, 2008/09, 2010/11, 2012/13
* UEFA Champions League (1): 2007/08
* Den engelske ligacupen (2): 2008/09, 2009/10
* Portugisisk Serie (2): 2005/06, 2006/07
* Cup of Portugal (1): 2005/06
* SuperCup Cândido de Oliveira (1): 2006/07
* Campeonato Brasileiro Série B (1): 2005, Grêmio
* Gullballen (beste spiller) under U17 World Championships: 2005, Brasil

Karriere som spiller (alle turneringer)
---------------------------------------

*Per 23. april 2013*

|
|  |
| Klubb | Kamper | Mål | Periode |
| Brasils flagg Grêmio | 5 | 1 | 2004–2005 |
| Portugals flagg FC Porto | 21 | 2 | 2005–2007 |
| Englands flagg Manchester United | 167 | 9 | 2007– |

Referanser
----------

1. ↑  Anderson: *Adana Demirspor'a sürpriz futbolcular getirebilirim*
2. ↑  Graham Hunter (13. september 2006). «Porto frustrated in CSKA stalemate». UEFA.com. Besøkt 20. juni 2007.
3. ↑  Ben Hibbs (30. mai 2007). «United to sign Brazilian starlet». ManUtd.com. Besøkt 30. mai 2007.
4. ↑  Steve Bartram (2. juli 2007). «Reds complete triple signing». manUtd.com. Besøkt 2. juli 2007.
5. ↑  BBC.com – Anderson: Manchester United midfielder joins Internacional (Publisert og besøkt 3. februar 2015)
6. 1 2  «FIFA U17 World Championship Peru 2005». FIFA.com. 2005. Arkivert fra originalen 29. juni 2007. Besøkt 20. juni 2007.

Eksterne lenker
---------------

* (en) Anderson – Olympedia Rediger på Wikidata

* (pt) Anderson – Brasils olympiske komité Rediger på Wikidata

* (en) Anderson – FIFA Rediger på Wikidata

* (en) Anderson – UEFA Rediger på Wikidata

* (fr) Anderson – LÉquipe Rediger på Wikidata

* (en) Anderson – Transfermarkt Rediger på Wikidata

* (en) Anderson – Transfermarkt (manager) Rediger på Wikidata

* (en) Anderson – national-football-teams.com Rediger på Wikidata

* (en) Anderson – WorldFootball.net Rediger på Wikidata

* (en) Anderson – Soccerbase.com Rediger på Wikidata
* Andersons profil på manutd.com (engelsk)